cyanic-selkie/wikianc huggingface dataset:
Οικοδομήσιμο Σύμπαν
L και μεγάλες τάξεις.
Είναι ενδιαφέρον το γεγονός ότι αν το 0# βρίσκεται στο V, τότε υπάρχει μια κλειστή μη οριοθετημένη κλάση τάξεων οι οποίες είναι δυσδιάκριτες στο L. Παρόλο που κάποιες απο αυτές δεν είναι καν αρχικές τάξεις στο V,όλες έχουν ιδιότητες των μεγάλων τάξεων οι οποίες είναι μικρότερες από 0# στο L. Επιπλέον,κάθε αυστηρά αυξανόμενη συνάρτηση κλάσης από την κλάση των indiscernibles του εαυτού του μπορεί να επεκταθεί με μοναδικό τρόπο στην στοιχειώδη ενσωμάτωση του L στο L. Αυτό δίνει στο L μια ωραία δόμη επαναλαμβανομένων.
To L μπορεί να είναι καλά διατεταγμένο
Υπάρχουν ποικίλοι τρόποι για να διατάξουμε καλώς το L. Μερικοί από αυτούς εμπλέκουν τη "λεπτή δομή" του L, η οποία πρώτα περιγράφηκε από το Ρόναλντ Βγιορν Τζένσεν στη μελέτη του το 1972 με τίτλο "Η λεπτή δομή της οικοδομήσιμης ιεραρχίας". Εκτός από την επεξήγηση της λεπτής δομής, θα κάνουμε μία αναφορά στο πως το L μπορεί να είναι καλώς διατεταγμένο μόνο από τον ορισμό που δόθηκε παραπάνω.
Ας υποθέσουμε ότι τα x και y είναι δύο διαφορετικά σύνολα στο L και σκοπεύουμε να αποφασίσουμε αν x<y ή x>y. Αν το x εμφανιστεί πρώτα στο Lα+1 και το y εμφανιστεί πρώτα στο Lβ+1 και το β είναι διαφορετικό του α, τότε ας είναι x<y αν και μόνο αν α<β. Εφεξής, υποθέτουμε ότι β=α.
Θυμόμαστε ότι το Lα+1 = Def (Lα) ότι χρησιμοποιεί τύπους με παραμέτρους από το Lα για να προσδιορίσουμε τα σύνολα x και y. Αν αγνοήσουμε (προς το παρόν) τις παραμέτρους, τύποι είναι δυνατόν να δώσουμε στους τύπους μία πρότυπη αρίθμηση του Γκέντελ από φυσικούς αριθμούς. Αν το Φ είναι ο τύπος με το μικρότερο αριθμό του Γκέντελ ο οποίος μπορεί να χρησιμοποιηθεί για να ορίσει το x, και το Ψ είναι ο τύπος με το μικρότερο αριθμό του Γκέντελ που μπορεί να χρησιμοποιηθεί για να ορίσει το y, και τα Ψ είναι διάφορο του Φ, τότε ας είναι x<y αν και μόνο αν Φ<Ψ στην αρίθμηση του Γκέντελ. Εφεξής, υποθέτουμε ότι Ψ=Φ.
Ας υποθέσουμε ότι το Φ χρησιμοποιεί n παραμέτρους από το Lα. Ας υποθέσουμε ότι τα z1,...,zn είναι η ακολουθία των παραμέτρων που μπορεί να χρησιμοποιηθεί με το Φ για να προσδιορίσει το x, και τα w1,...,wn είναι το ίδιο για το y. Τότε ας είναι x<y αν και μόνο αν ισχύει είτε zn<wn είτε (zn=wn and zn-1<wn-1) είτε (zn=wn and zn-1=wn-1 and zn-2<wn-2) είτε κ.λπ... Αυτό καλείτε αντίστροφη-λεξικογραφική διάταξη. Αν υπάρχουν ποικίλες ακολουθίες παραμέτρων που ορίζουν ένα από τα σύνολα, επιλέγουμε το ελάχιστο από αυτά κάτω από αυτήν τη διάταξη.
Η καλή διάταξη των μεμονωμένων παραμέτρων προκύπτει από την επαγωγική υπόθεση της άπειρης επαγωγής. Οι τιμές της n-άδας των παραμέτρων είναι καλά διατεταγμένες από τη διατάξη των γινομένων. Οι τύποι με τις παραμέτρους είναι καλά διατεταγμένες από το διατεταγμένο άθροισμα (από τους αριθμούς του Γκέντελ) των καλών διατάξεων.Και το L είναι καλά διατεταγμένο από το διατεταγμένο άθροισμα (από το α) των διαταξεων στο Lα+1.
Παρατηρείται ότι αυτή η καλή διάταξη μπορεί να οριστεί μέσα στο ίδιο το L από έναν τύπο της θεωρίας συνόλων χωρίς καθόλου παραμέτρους, μόνο με τις ανεξάρτητες μεταβλητές x και y. Και αυτός ο τύπος δίνει την ίδια αξία αληθείας ανεξαρτήτως από το αν υπολογίστηκε στο L, στο V, ή στο W (κάποια άλλα πρότυπα μοντέλα του ZF με τις ίδιες τάξεις) και θα υποθέσουμε ότι ο τύπος είναι λάθος αν το x ή το y δεν είναι στο L.
Είναι ευρέως γνωστό ότι το αξίωμα της επιλογής είναι ισοδύναμο με την ικανότητα της καλής διάταξης κάθε συνόλου. Έχονττας την ικανότητα να διατάξουμε καλώς την κατάλληλη κλάση V (όπως κάναμε εδώ με το L) είναι ισοδύναμο με το αξίωμα της καθολικής επιλογής το οποίο είναι πιο ισχυρό από το σύνηθες αξίωμα της επιλογής διότι καλύπτει επίσης κατάλληλες κλάσεις μη κενών συνόλων.
Το L έχει αρχή της ανάκλασης
Αποδεικνύοντας οτι το αξίωμα του διαχωρισμού, το αξίωμα της αντικατάστασης, και το αξίωμα της επιλογής ισχύουν στο L απαιτεί (τουλάχιστον όπως έχει δειχθεί παραπάνω) την χρήση της αρχής της ανάκλασης στο L. Εδώ περιγράφουμε μια τέτοια αρχή.
Με μαθηματική επαγωγή για n<ω, μπορούμε να χρησιμοποιησουμε ZF στο V για να αποδείξουμε οτι για κάθε διατακτικό αριθμό α, υπάρχει ένας διατακτικός αριθμός β>α ο οποίος για κάθε πρόταση P(z1,...,zk) με z1,...,zk στο Lβ και περιλαμβάνοντας λιγότερα από n σύμβολα (έχοντας μετρήσει το σταθερό σύμβολο για ένα στοιχείο του Lβ ως ένα σύμβολο) καταλήγουμε στο οτι το P(z1,...,zk) ισχύει στο Lβ αν και μόνο αν ισχύει στο L.
Σχετική οικοδομισημότητα
Μερικές φορες είναι επιθυμητό να βρίσκουμε ένα μοντέλο της θεωρίας συνόλων που είναι περιορισμένο όπως το L, αλλά που περιέχει ή επηρεάζεται από ένα σύνολο που δεν είναι οικοδομήσιμο. Αυτό συνεπάγεται την ιδέα της σχετικής οικοδομισημότητας, η οποία έχει δύο πτυχές, το χαριστικό L(A) και το L[A].
Η κλάση L(A) για ένα μη-οικοδομήσιμο σύνολο A είναι η τομή όλων των κλάσεων που είναι πρότυπα μοντέλα της θεωρίας συνόλων και περιέχουν το A και όλους τους διατακτικούς αριθμούς.
Αν το L(A) περιέχει μια καλή διάταξη του μεταβατικού τερματισμού του {A}, τότε αυτό μπορεί να επεκταθεί σε μια καλή διάταξη του L(A). Ειδάλλως, το αξίωμα της επιλογής δε θα ισχύει στο L(A).
Ένα σύνηθες παράδειγμα είναι το L(R), το μικρότερο μοντέλο που περιέχει όλους τους πραγματικούς αριθμούς, το οποίο χρησιμοποιείται εκτενώς στη μοντέρνα περιγραφική θεωρία συνόλων.
Η κλάση L[A] είναι η κλάση των συνόλων των οποίων η κατασκευήεπηρεάζεται από το A, όπου το A μπορεί να είναι (πιθανώς μη-οικοδομήσιμο) σύνολο ή κατάλληλη κλάση. Ο ορισμός της κλάσης χρησιμοποιεί το DefA (X), που είναι το ίδιο με το Def (X) εκτός από το ότι αντί να εκτιμά την αλήθεια των τύπων Φ στο μοντέλο (X,∈), χρησιμοποιεί το μοντέλο (X,∈,A) όπου το A είναι μοναδιαίο κατηγόρημα. Η προτιθέμενη ερμηνεία του A(y) είναι y∈A. Τότε ο ορισμός του L[A] είναι ακριβώς ότι από το L μόνο με το Def αντικαθιστούμενο από το DefA.
Είναι σημαντικό να θυμόμαστε ότι τα σύνολα στο L(A) ή L[A] δεν είναι συνήθως πραγματικά οικοδομήσιμα και ότι οι ιδιότητες αυτών των μοντέλων μπορεί να είναι κάπως διαφορετικές από αυτές του L αυτού καθ' αυτού.
Αναφορές
Κατηγορία:Θεωρία συνόλων
Αρμένης
Από τους Έλληνες οι "Αρμένηδες" παρέλαβαν πολλά λαογραφικά έθιμα ζώντας μαζί τους μάλλον ειρηνικά και συναδελφικά αν και πολλές φορές εξωθούμενοι από Οθωμανούς παράγοντες σε συνθήκες δουλείας επέδειξαν αμοιβαία δυσπιστία μέχρι και σύντομους τοπικούς διχασμούς, ιδίως στη Σμύρνη και στη Κωνσταντινούπολη. Οι Αρμένιοι βρέθηκαν πολλές φορές αντιμέτωποι με τους Έλληνες στο πλευρό των κατακτητών. Στις μεγάλες όμως σφαγές των Αρμενίων του 1896 στη Κωνσταντινούπολη, οι Έλληνες τάχθηκαν υπέρ τους και συνέβαλαν στη κατάπαυση του διωγμού τους και των σφαγών.
Μετά το άδοξο τέλος της μικρασιατικής εκστρατείας το 1922 πολλοί Αρμένηδες εγκαταστάθηκαν στην Ελλάδα, έμαθαν την ελληνική γλώσσα καλλίτερα και απετέλεσαν ζωτικό στοιχείο στο εσωτερικό εμπόριο και τις τέχνες όπως στη ταπητουργία, ωρολογοποιία, χρυσοχοΐα κ.λπ. Από δε τον ελληνικό λαό οι Αρμένηδες θεωρούνται γενικά έξυπνοι και παράλληλα πανούργοι. Σε πολλά δε δημοτικά δίστιχα εξυμνούνται οι ωραίες "Αρμενοπούλες" με τα λεγόμενα "σπαθωτά φρύδια", όπου και η δημώδης φράση: "έχει αρμένικα φρύδια". Η δε βαριά με ανατολίτικη προφορά της ελληνικής γλώσσας των εγκατεστημένων στην Αθήνα με ανάμικτες τούρκικες, φράγκικες και αραβικές λέξεις σε συνδυασμό με την κουτοπονηριά τους έγινε πολλές φορές αντικείμενο σάτιρας σε διάφορα περιοδικά και θεατρικές επιθεωρήσεις όπου διακωμωδήθηκαν διάφοροι τύποι Αρμενίων (π.χ. Καραμπέτ, Αρτίν, Αγκόπ, Μποντός, Τακουΐτσα κ.ά.).
Αντίθετα κατά τους Βυζαντινούς χρόνους οι Αρμένηδες και γενικά οι Αρμένιοι δεν έχαιραν μεγάλης υπόληψης, θεωρούμενοι περισσότερο ως ύπουλοι και ασταθείς. Οι Βυζαντινοί συγγραφείς πολλές φορές εκτόξευαν εναντίον τους πολλές κατηγορίες. Ο Γρηγόριος ο Ναζιανζηνός στον "Επιτάφιο του Μ. Βασιλείου" σημειώνει: "Ούχ απλούν γένος ευρίσκω τους Αρμενίους, αλλά λίαν κρυπτόν και ύφαλον", όπως δηλαδή οι ύφαλοι μπορούν να δημιουργήσουν απροσδόκητες καταστάσεις σε πλοία. Επίσης και ο συγγραφέας Νικηφόρος ο Σκευοφύλαξ στο "Βίο Θεοφάνους" σημειώνει:"Των Αρμενίων το δεινότατον γένος ύπουλον εστί και φαυλώδες είς άγαν". Από δε του Βυζαντινούς λέγονταν επίσης και η παροιμία, (όπως την κατέγραψε ο Πλανούδης): "Αρμένην έχεις φίλο; κάλλιον εχθρόν ού θέλεις"!, που έγινε αργότερα "Αρμένην έχεις φίλο; Άλλον εχθρό δε θέλεις"!, θεωρώντας τους κακούς και άπιστους φίλους.
Τα αίτια αυτών των περί Αρμενίων αντιλήψεων των Βυζαντινών, παρότι το Βυζαντινό θρόνο κόσμησαν πολλοί Αρμένιοι Αυτοκράτορες αναζήτησε ο μέγας βυζαντινολόγος Κάρολος Κρουμπάχερ ο οποίος και τα απέδωσε στο φυλετικό ανταγωνισμό μεταξύ Ελλήνων και Αρμενίων, ενώ άλλοι βυζαντινολόγοι στον οικονομικό και εμπορικό ανταγωνισμό. Ο δε Έλληνας λαογράφος Νικόλαος Πολίτης θεωρεί τις αντιλήψεις αυτές όπως και την παραπάνω παροιμία ως απόρροια των ακριβών μακροχρόνιων παρατηρήσεων του ήθους και τού τότε χαρακτήρα των Αρμενίων όπου στη Βυζαντινή Αυτοκρατορία κατέχοντας μειονεκτική θέση και φοβούμενοι, διέπλασαν χαρακτήρα ύπουλο και δόλιο και που σ΄ αυτό συντέλεσε πολύ περισσότερο και ο οικονομικός ανταγωνισμός.
Πηγές
Κατηγορία:Αρμένιοι Κατηγορία:Λαογραφία Κατηγορία:Εκφράσεις
Natech
Η Natech ή ΝΑΤΕΚ είναι ανώνυμη ελληνική εταιρεία κατασκευής λύσεων πληροφορικής, η οποία εξειδικεύεται στην παροχή λύσεων πληροφορικής για χρηματοπιστωτικά ιδρύματα και επιχειρήσεις.
Εταιρική σύνοψη
Ιδρύθηκε το 1983 υπό την εμπορική ονομασία Computer Store, εστιάζοντας αρχικά στην ανάπτυξη συστημάτων πληροφορικής για τα Συνεταιριστικά Ιδρύματα στην Ελλάδα. Μέχρι και το 2011, η Natech εξυπηρετούσε τις 10 εκ των 16 Συνεταιριστικών Τραπεζών της Ελλάδας με το Τραπεζικό Σύστημα CSB ενώ σήμερα στοχεύει στον ευρύτερο τομέα των χρηματοπιστωτικών ιδρυμάτων.
To 2012, εγκατέστησε το σύστημα SEPA πληρωμών για το Ταμείο Παρακαταθηκών και Δανείων.
Μετά την ενοποίηση του τραπεζικού τομέα στην Ελλάδα που οδήγησε στη συγχώνευση πολλών τραπεζών, η εταιρεία επαναπροσδιόρησε τη στρατηγική της και άρχισε να εξυπηρετεί ένα ευρύτερο φάσμα χρηματοπιστωτικών ιδρυμάτων και τραπεζών με διάφορα προϊόντα τραπεζικής. Η εταιρεία διατηρεί κέντρα ανάπτυξης και υποστήριξης στα Ιωάννινα και στην Αθήνα, ενώ εξυπηρετεί πελάτες διεθνώς μέσω δικτύου συνεργατών.
Η Natech έχει κριθεί και καταχωρηθεί ως μια από τους 37 Παγκόσμιους Παρόχους Τραπεζικών Προϊόντων σύμφωνα με την ετήσια παγκόσμια έρευνα Forrester Research. Έχει επίσης πιστοποιηθεί κατά ISO 22301:2012, ISO 27001:2013, ISO 9001:2008.
Το 2016, η Συνεταιριστική Τράπεζα Ηπείρου λάνσαρε την υπηρεσία τραπεζική 7/7 μέσω του Apollo web banking, για τους χρήστες ηλεκτρονικής τραπεζικής. Το 2016 σε μια προσπάθεια προσέλκυσης καταρτισμένων μηχανικών Η/Υ, η εταιρεία συνέβαλε στην σύσταση ενός Business Cluster με τη συμβολή τοπικών εταιρειών τεχνολογίας, τοπικών φορέων και του Πανεπιστημίου ώστε με κοινές δράσεις να περιοριστεί το πρόβλημα της έλλειψης προγραμματιστών και της φυγής προσώπων προς το εξωτερικό (γνωστό και ως Brain Drain)  που ταλανίζει την περιοχή της Ηπείρου, μια από τις φτωχότερες περιοχές της Ευρώπης. Το 2017, τα ελληνικά καταστήματα της MoneyGram εγκατέστησαν το Natech Pay για την πληρωμή λογαριασμών για τους πελάτες της. Το 2018, η Natech λάνσαρε το νέας γενιάς Core Banking System CSB2 και η εταιρεία οδηγήθηκε σε νέες συνεργασίες-συμφωνίες όπως με τους: Ziraat Bankası, Tora Wallet group, Crédit Agricole, Συνεταιριστική Τράπεζα Θεσσαλίας. Το Μάρτιο του 2018, η Natech υπέγραψε στρατηγική συμφωνία με την PaymentComponents για την ενσωμάτωση του open banking API framework στο σύστημα CSB2. Το 2019 η Natech επέκτεινε την παρουσία της με νέο κατάστημα στο Βερολίνο και βήματα εξωστρέφειας. Το 2020 η εταιρεία συνεχίζει να επεκτείνει τις δραστηριότητές της και να εξυπηρετεί τους πελάτες της απρόσκοπτα μέσω νέων προϊόντων και λύσεων προσαρμοσμένων στις ανάγκες των πελατών. Το 2020 η Ziraat Bank Greece αλλάζει σύστημα και εγκαθιστά την τραπεζική σουίτα της Natech στα καταστήματά της στην Ελλάδα. Tην ίδια χρονιά, η εταιρεία λανσάρει τη νέα εφαρμογή Artemis Mobile banking με καινοτόμα λειτουργικότητα, ένα από τα βήματα εξέλιξης της Natech στον τομέα της δημιουργίας νέων προιόντων σε συνδιασμό με τους νέους πελάτες που προστέθηκαν, χρηματοπιστωτικά ιδρύματα της Ελλάδας και του εξωτερικού: Ziraat Bank, Tora Wallet, FCA Bank, BFF Bank, Optima Bank. Η εφαρμογή Artemis Mobile banking ενισχύει τη μετάβαση των τραπεζών στη ψηφιακή εποχή, μια αλλαγή ιδιαιτέρως απαραίτητη κατά την περίοδο της πανδημίας COVID-19, προσφέροντας λειτουργικότητα όπως πληρωμές, δάνεια, κάρτες, άνοιγμα λογαριασμού, επιταγές κτλ. Η Natech χαρακτηρίζεται από την IBS Intelligence ως μια από τις top 4 ελληνικές εταιρείες στον τομέα του Fintech. Η Natech χαρακτηρίζεται ως μια από τις top Fintech εταιρείες στην ελληνική αγορά. Τον Ιούνιο του 2021 η Συνεταιριστική Τράπεζα Ηπείρου αναβαθμίζει τις κεντρικές τραπεζικές εφαρμογές της επιλέγοντας την τραπεζική σουίτα της Natech για το δίκτυο καταστημάτων της και συγκεκριμένα τα προϊόντα: Core Banking CSB2, το POSEIDON AML, το APOLLO web banking και το ARTEMIS mobile banking. Επιπρόσθετα το 2021 η Natech μπαίνει στην παγκόσμια αγορά τραπεζικού λογισμικού και συνάπτει νέα στρατηγική συνεργασία με την εταιρεία Finclude για την προσφορά υπηρεσιών open banking στους πελάτες της. To 2022 η Natech δημιουργεί ψηφιακή Τράπεζα με την Τράπεζα Πειραιώς και την Neptune International.
Σύντομη Ιστορία
2003: Σύσταση εταιρείας
2010: Η Natech πιστοποιείται ως Microsoft Silver ISV Partner
2011: Η Natech εγκαθιστά το web banking suite σε 4 Συνεταιριστικές Τράπεζες
2011: Η Εταιρεία ξεκινά την εγκατάσταση Τραπεζικών της Λύσεων σε Ιδρύματα Πληρωμών και σε Ανταλλακτήρια Συναλλάγματος
2011: Πιστοποιείται κατά ISO 9001:2008 για την Ανάπτυξη, Σχεδιασμό, Εφαρμογή, Υποστήριξη εφαρμογών πληροφορικής και την εμπορία hardware
2012: Η Natech αναλαμβάνει να υλοποιήσει τις υπηρεσίες SEPA πληρωμών και χρηματικών μεταφορών για το Ταμείο Παρακαταθηκών και Δανείων και εγκαινιάζει τις νέες εγκαταστάσεις της στην Αθήνα.
2015: Η Natech λαμβάνει μέρος, ως προσκεκλημένος των Financial Times, στην Παγκόσμια Τραπεζική Διάσκεψη "Middle East Banking Forum 2015" στο Ντουμπάι, έχοντας το προνόμιο να αποτελεί τη μόνη ελληνική εταιρική παρουσία
2016: Η Συνεταιριστική Τράπεζα Ηπείρου υιοθετεί τη λύση "Video εξυπηρέτηση πελατών", η οποία ενσωματώνεται στην ήδη εγκατεστημένη πλατφόρμα ηλεκτρονικής τραπεζικής της Natech CSB web
2016: H Natech πιστοποιείται κατά ISO 22301:2012, ISO 27001:2013, ISO 9001:2008 ενώ η Forrester Research την κατατάσσει ως έναν από τους 37 παγκόσμιους παρόχους τραπεζικών συστημάτων
2017: Η εταιρεία βραβεύεται για την "Ολοκληρωμένη Καινοτομία " με το Papastratos Greece Scale up Award
2019: Η εταιρεία βραβεύεται από τα European Business Awards
2021: Ο Διευθύνων σύμβουλος της Natech συγκαταλέγεται στη λίστα του Fortune Greece 40 under 40
Πηγές
Κατηγορία:Ελληνικές επιχειρήσεις
Κορακάκης
Το ελληνικό επίθετο Κορακάκης ή Κορακάκη μπορεί να αναφέρεται σε κάποιο από τα παρακάτω πρόσωπα:
Με το επώνυμο Κορακάκης:
Με το επώνυμο Κορακάκη:
Γλιπιζίδη
thumb|250px|Η χημική δομή της γλιπιζίδης Η γλιπιζίδη (διαθέσιμη υπό την εμπορική ονομασία Glucotrol μεταξύ άλλων) είναι αντιδιαβητικό φάρμακο. Ανήκει στην κατηγορία των σουλφονυλουρίων και χρησιμοποιείται για την θεραπεία του διαβήτη τύπου 2. Συνιστάται η χρήση της μαζί με την ακολούθηση διαβητικής δίαιτας και άσκησης. Δεν ενδείκνυται για χρήση χωρίς συνταγογράφηση σε άτομα με διαβήτη τύπου 1. Λαμβάνεται από το στόμα. Οι επιδράσεις του φαρμάκου αρχίζουν να εμφανίζονται εντός ώρας από την λήψη της και διαρκούν έως μια μέρα.
Οι συχνές ανεπιθύμητες παρενέργειες της γλιπιζίδης περιλαμβάνουν τη ναυτία, τη διάρροια, την υπογλυκαιμία και τη κεφαλαλγία. Άλλες ανεπιθύμητες παρενέργειες του φαρμάκου είναι η υπνηλία, το εξάνθημα του δέρματος, και η αστάθεια. Σε άτομα που πάσχουν από ηπατική ή νεφρική νόσο ίσως πρέπει να προσαρμοστεί η δοσολογία του φαρμάκου. Η χρήση σε γυναίκες που είναι έγκυες ή θηλάσσουν δεν συνιστάται. Η γλιπιζίδη διεγείρει το πάγκρεας να απελευθερώσει ινσουλίνη και αυξάνει την ευαισθησία των ιστών στην ινσουλίνη.
Η γλιπιζίδη εγκρίθηκε για ιατρική χρήση στις Ηνωμένες Πολιτείες το 1984. Είναι διαθέσιμο ως γενόσημο φάρμακο. Το 2017, ήταν το 45ο πιο συνταγογραφημένο φάρμακο στις Ηνωμένες Πολιτείες με πάνω από 16 εκατομμύρια συνταγογραφήσεις.
Μηχανισμός δράσης
Η γλιπιζίδη ευαισθητοποιεί τα β-κύτταρα της αντίδρασης των παγκρεατικών νησιδίων του Λάνγκερχανς στην ινσουλίνη. Αυτό σημαίνει ότι θα απελευθερωθεί περισσότερη ινσουλίνη σε απάντηση στη γλυκόζη, απ'ότι θα γινόταν χωρίς την χρήση γλιπιζίδης. Η γλιπιζίδη δρα φράζοντας εν μέρει τα κανάλια καλίου μεταξύ των β-κυττάρων των παγκρεατικών νησιδίων του Λάνγκερχανς. Με το φράξιμο των καναλιών καλίου, το κύτταρο εκπολώνεται, ενέργεια η οποία οδηγεί στο άνοιγμα των καναλιών ασβεστίου. Αυτή η διαδικασία οδηγεί στην εισροή ατόμων ασβεστίου, κάτι που δυναμώνει την απελευθέρωση ινσουλίνης από β-κύτταρα.
Ιστορία
Το δίπλωμα ευρεσιτεχνίας της γλιπιζίδης καταχωρήθηκε το 1969 και η ιατρική της χρήση εγκρίθηκε το 1971. Στις Ηνωμένες Πολιτείες η ιατρική χρήση της γλιπιζίδης εγκρίθηκε το 1984.
Εξωτερικοί σύνδεσμοι
Κατηγορία:Άρθρα με αλλαγμένο αναγνωριστικό EBI Κατηγορία:Αντιδιαβητικά φάρμακα Κατηγορία:Σουλφονυλουρίες Κατηγορία:Αρωματικές ενώσεις Κατηγορία:Ετεροκυκλικές οργανικές ιμίνες
Αγαθοκλής
Αγαθοκλής είναι ένα ελληνικό ανδρικό όνομα, που χρησιμοποιούταν συνηθέστερα κατά την αρχαιότητα. Προέρχεται από τη σύνθεση των λέξεων αγαθός + κλέος και σημαίνει «ο έχων καλή φήμη».
Το λήμμα Αγαθοκλής μπορεί να αναφέρεται σε κάποιον από τους παρακάτω αρχαίους Έλληνες:
Άλλες χρήσεις
Ο Αγαθοκλής (όνομα), είναι κύριο ανδρικό όνομα που εορτάζεται στις 17 Σεπτεμβρίου.
Κατηγορία:Αποσαφηνίσεις ονομάτων
Dexter και sinister
μικρογραφία|230x230εσ|Διαίρεση του θυρεού. μικρογραφία|202x202εσ|Οι διάφορες οπτικές γωνίες του ιππότη και του θεατή. Dexter και  Sinister είναι όροι που χρησιμοποιούνται στην εραλδική και αναφέρονται σε συγκεκριμένες θέσεις σε ένα θυρεό που φέρει το εθνόσημο, και για τα άλλα στοιχεία του εραλδικού επιτεύγματος. «Dexter» (στα λατινικά σημαίνει «δεξιά») είναι το σημείο προς τα δεξιά από την άποψη του κομιστή. «Sinister» (λατινικά για «αριστερά») είναι αριστερά από την οπτική γωνία του κομιστή.
Κατηγορία:Εραλδική Κατηγορία:Προσανατολισμός
Κομητεία Κινγκ (Ουάσινγκτον)
Η Κομητεία Κινγκ (αγγλικά: King County, Washington), είναι κομητεία των ΗΠΑ, και μία από τις 39 κομητείες της πολιτείας Ουάσινγκτον. Με πληθυσμό 2,301,620 κατοίκους (σύμφωνα με εκτιμήσεις για 2021 ), αποτελεί την πολυπληθέστερη κομητεία στην Ουάσινγκτον, καθώς και την 12η μεγαλύτερη σε πληθυσμό στις Ηνωμένες Πολιτείες.
Έδρα και μεγαλύτερη πόλη της κομητείας Κίνγκ, είναι το Σιάτλ (μεγαλύτερη πόλη της πολιτείας Ουάσινγκτον). Η κομητεία, συγκεντρώνει περίπου το 30% του πληθυσμού της πολιτείας. Επιπλέον, αποτελεί κύριο συστατικό μέρος της μητροπολιτικής περιοχής του Σιατλ.
Η έκταση της κομητείας Κινγκ, ανέρχεται συνολικά σε 5,980 τετραγωνικά χιλιόμετρα (km2). Βρίσκεται στα δυτικά της πολιτείας Ουάσινγκτον, στις ακτές του Ειρηνικού Ωκεανού (στην λωρίδα Πιούτζετ Σάουντ).
Εξωτερικοί σύνδεσμοι
Κινγκ Κατηγορία:Σιάτλ
Φίλων ο Αλεξανδρεύς
Ο Φίλων ο Αλεξανδρεύς ή Φίλων (ο) Ιουδαίος (Philo Judaeus, 20 π.Χ. – 45 μ.Χ.) ήταν ελληνιστής Ιουδαίος φιλόσοφος, ο οποίος γεννήθηκε στην Αλεξάνδρεια της Αιγύπτου, που αποτελούσε εκείνη την εποχή κέντρο της εβραϊκής διασποράς.
Οι ελάχιστες βιογραφικές πληροφορίες για τον Φίλωνα προέρχονται από τα δικά του έργα, συγκεκριμένα στο έργο του Πρεσβεία προς Γάιον, και από τον Ιώσηπο στο έργο του Ιουδαϊκή Αρχαιολογία.
Το έργο του
Ο Φίλων χρησιμοποίησε την αλληγορία για να αναμείξει και να εναρμονίσει την ελληνική φιλοσοφία και τον Ιουδαϊσμό—αν και δεν θεωρείται ότι αυτή η προσέγγιση ήταν αντιπροσωπευτική των Ιουδαίων της διασποράς. Η μεθοδολογία του περιλάμβανε πρακτικές τόσο της ιουδαϊκής ερμηνευτικής όσο και της στωικής φιλοσοφίας. Ορατές είναι επίσης οι πυθαγοριστικές επιρροές, όπως η κρυπτοσυμβολιστική και η προσκόλληση στην αυτοπειθαρχία ως προετοιμασία για την αθανασία. Αν και τα έργα του δεν έγιναν ευρέως αποδεκτά από τους συγχρόνους του, οι χριστιανοί εκκλησιαστικοί πατέρες, από το 150 μ.Χ. και μετά, έκαναν δεκτό το έργο του με ενθουσιασμό εντοπίζοντας σε αυτό μια μορφή κρυμμένου Χριστιανισμού. Οι φιλελεύθεροι, εκκοσμικευμένοι Ιουδαίοι της Αλεξάνδρειας αντιμετώπιζαν τον Φίλωνα ως ιουδαϊκό αντίστοιχο του Πλάτωνος.
Ο Φίλων θεωρείται ως ο ιδρυτής της θρησκευτικής φιλοσοφίας στον Ιουδαϊσμό, τον Χριστιανισμό και το Ισλάμ. Σύμφωνα με τον Τσάντγουικ (Henry Chadwick), «η ιστορία της χριστιανικής φιλοσοφίας αρχίζει όχι με έναν Χριστιανό, αλλά με έναν Ιουδαίο, τον Φίλωνα της Αλεξανδρείας, έναν ηλικιωμένο σύγχρονο του Αγίου Παύλου». Μάλιστα «ο Φίλων είναι πλήρως εξελληνισμένος, παρουσιάζοντας ένα κατά πολύ ελληνικό πρόσωπο στον κόσμο». Ο Φίλων «γνώριζε ελάχιστα ή καθόλου» την εβραϊκή γλώσσα, καθώς «η εβραϊκή γλώσσα και ο εβραϊκός πολιτισμός εξελληνίσθηκαν βαθμιαία και εύποροι Εβραίοι γονείς (όπως οι γονείς του Φίλωνος) εξασφάλιζαν για τα παιδιά τους φιλελεύθερη μόρφωση από Έλληνες εκπαιδευτές». Η άποψη που διακρατούσε ότι η μετάφραση των Εβραϊκών Γραφών (Παλαιά Διαθήκη) των Εβδομήκοντα στην ελληνική γλώσσα «ήταν θεόπνευστη, τον απάλλασσε από την ανάγκη ή την ευθύνη να κάνει αναφορές από το πρωτότυπο [εβραϊκό] κείμενο».
Η αλληγορική ερμηνεία των Γραφών χρησιμοποιήθηκε ευρύτατα από τον Κλήμεντα Αλεξανδρείας, ενώ συστηματοποιήθηκε από τον Ωριγένη και μετέπειτα από τον Αθανάσιο Αλεξανδρείας.
Δημήτριος Καλαποθάκης
Ο Δημήτριος Καλαποθάκης του Οικονόμου (1865 - 27 Μαΐου 1921 ), ήταν Έλληνας δημοσιογράφος και συγγραφέας, ιδρυτής της εφημερίδας Εμπρός.
Βιογραφία
Γεννήθηκε το 1865 στην Αρεόπολη και πέθανε στη Γερμανία το Μάιο του 1921 κατά τη διάρκεια εγχείρησης.
Εγκαταλείποντας τις πανεπιστημιακές του σπουδές στην Αθήνα, όταν καταλήφθηκε η Θεσσαλία, μετέβη στο Βόλο όπου και εξέδωσε
την εβδομαδιαία πολιτικοσατιρική εφημερίδα Σατανάς(1881). Η εφημερίδα εκδιδόταν κάθε Κυριακή έως το 1885, οπότε διέκοψε την κυκλοφορία της. Παράλληλα με τον Σατανά εξέδιδε και άλλη μια πολιτικοσατιρική εφημερίδα, τα Άβδηρα, η οποία κυκλοφορούσε κάθε Τρίτη, άγνωστο μέχρι πότε.
Στις 26 Ιουνίου 1885, ο Καλαποθάκης εξέδωσε την εφημερίδα Σημαία, η οποία κυκλοφορούσε κάθε Τετάρτη και Σάββατο και ήταν αμιγώς πολιτική και υποστήριζε την πολιτική του Χαρίλαου Τρικούπη χωρίς να έχει αξιόλογη κυκλοφορία.
Βασικός χρηματοδότης της ήταν ο τραπεζίτης και μετέπειτα πρωθυπουργός Στέφανος Σκαλούδης ο οποίος υπήρξε και βουλευτής του κόμματος το 1881. Η Σημαία διέκοψε την κυκλοφορία της το 1889, όταν ο Σκουλούδης διέκοψε τη χρηματοδότησή της εφημερίδας, εξαιτίας των άσχημων οικονομικών της. Ο Καλαποθάκης έγραψε τότε στον Σκουλούδη: «Η Σημαία αποθνήσκει». «Αφήσατέ τη να πεθάνει εν ειρήνη» απάντησε ο Σκουλούδης. Ο Καλαποθάκης συνέχισε: «Ευαρεστηθήτε τουλάχιστον να αποστείλητε τα έξοδα της ταφής». Και ο Σκουλούδης σε αυστηρό τόνο: «Επιθυμώ να παραμείνη άταφος». Αυτό ήταν το τέλος της Σημαίας.
Ο Καλαποθάκης δεν το έβαλε κάτω και τον επόμενο χρόνο, εξέδωσε την εφημερίδα "Σύνταγμα", που απηχούσε, όπως και η Σημαία, τις απόψεις του Χαρίλαου Τρικούπη. Αποτέλεσε την πιο βραχύβια έκδοσή του, καθώς κυκλοφόρησε για δύο μήνες, από τον Δεκέμβριο του 1890 έως τον Φεβρουάριο του 1891. Μετά την αποτυχία και της νέας του εκδοτικής προσπάθειας ανέλαβε ιδιαίτερος γραμματέας του Χαρίλαου Τρικούπη, ενώ παράλληλα αρθρογραφούσε στην «Ακρόπολις» του Βλάση Γαβριηλίδη Μετά την ήττα του Τρικούπη και την αποχώρηση του από την πολιτική άρχισε να εκδίδει την εφημερίδα Εμπρός (10 Νοεμβρίου 1896). μία από τις σημαντικότερες της εποχής του, με μαχητική αρθρογραφία και με μεγάλη κυκλοφορία για τουλάχιστον 25 χρόνια που κυμαινόταν περίπου 15000 με 20000 φύλλα και βρισκόταν σε αντιπαλότητα με την εφημερίδα Σκριπ και τον εκδότη Ευάγγελο Κουσουλάκο Το «Εμπρός» και ο Καλαποθάκης, υπέπεσαν σε δημοσιογραφική γκάφα στις 12 Σεπτεμβρίου 1906, όταν εξέθεσαν τον Μητροπολίτη Καστοριάς Γερμανό Καραβαγγέλη στις τουρκικές αρχές, ανακοινώνοντας την υποτιθέμενη δολοφονία του και πλέκοντας του το εγκώμιο ως Μακεδονομάχου, όμως στην πραγματικότητα είχε δολοφονηθεί ο μητροπολίτης Κορυτσάς Φώτιος.Και αναγκάστηκε να παραιτηθεί το 1907.
Ηταν ο πρώτος που καθιέρωσε το χρονογράφημα και τις σελίδες πολιτισμού, εξασφαλίζοντας τις πιο σπουδαίες πένες της εποχής, ανάμεσά τους οι Ιωάννης Κονδυλάκης, Εμμανουήλ Ροΐδης, Αλέξανδρος Παπαδιαμάντης και Γρηγόριος Ξενόπουλος.
Υπήρξε μια από τις σημαίνουσες φυσιογνωμίες της τότε ελληνικής δημοσιογραφίας αλλά και ένας από τους κύριους διοργανωτές του Μακεδονικού Κομιτάτου, το 1904, προκειμένου ν΄ ανακοπεί ο εκβουλγαρισμός της Μακεδονίας και να βοηθήσει με όπλα, χρήματα και εφόδια τους Έλληνες Μακεδονομάχους. Υπήρξε πρόεδρος του Κομιτάτου μέχρι τη διάλυσή του ασκώντας πιέσεις στον Ράλλη και τον Θεοτόκη. Ενώ είχε προηγηθεί η ίδρυση της Εθνικής Εταιρείας με παρόμοιος στόχους. Το 1909 υποστήριξε τον Στρατιωτικό Σύνδεσμο και την Επανάσταση στου Γουδή, αλλά στάθηκε επιφυλακτικός απέναντι στον Ελευθέριο Βενιζέλο. Στον Εθνικό Διχασμό τάχθηκε με το μέρος του βασιλιά, αλλά μετά τις επιτυχίες του Βενιζέλου στον Α' Παγκόσμιο Πόλεμο, υποστήριξε τον Κρητικό πολιτικό.
Μετά την έκρηξη της Οκτωβριανής Επανάστασης πήρε σαφή θέση κατά των μπολσεβίκων. Υποστήριζε πως ο σοσιαλισμός, προσπαθώντας να καταστήσει ελεύθερο τον άνθρωπο, καταλήγει να τον υποδουλώνει στον χειρότερο δυνάστη, το κράτος. Η οικονομική εξάρτηση από το κράτος, προσέθετε, συνεπαγόταν και την ηθική και την πνευματική του υποδούλωση. Επομένως, δεν υπήρχε λόγος να προσπαθήσει κανείς να υλοποιήσει τις επιταγές του σοσιαλισμού, καθώς αυτές περιόριζαν τελικά την ελευθερία του ατόμου.
Ο Δημήτριος Καλαποθάκης πέθανε στη Γερμανία στις 27 Μαΐου 1921, κατά τη διάρκεια εγχείρησης. Ο θάνατός του ανακοινώθηκε από το Εμπρός στις 3 Ιουνίου: "Συντετριμμένοι υπό της οδύνης αγγέλλομεν τον θάνατον του ιδιοκτήτου και διευθυντού του Εμπρός ΔΗΜ. ΟΙΚ. ΚΑΛΑΠΟΘΑΚΗ επελθόντα εις Μόναχον τη μεσημβρία της 27ης Μαΐου και η κηδεία του έγινε στην Αθήνα στις 25 Ιουνίου. Την έκδοση του Εμπρός συνέχισε η χήρα του Αικατερίνη Καλαποθάκη και από το 1928 ο Πέτρος Γιάνναρος της Εσπερινής. Η εφημερίδα ανέστειλε την έκδοσή της λίγο πριν από την κήρυξη του Β' Παγκοσμίου Πολέμου και επανεκδόθηκε το 1945 από τον ΄Αλκιβιάδη Καλαποθάκη (γιο του Δημητρίου Καλαποθάκη) ως ημερήσια εφημερίδα και από το 1953 ως εβδομαδιαία. Το 1959 ο τίτλος του Εμπρός αγοράστηκε από τον εκδότη του Εθνικού Κήρυκα Αθανάσιο Παράσχο, ενώ αργότερα πέρασε στα χέρια της οικογένειας Βαρδινογιάννη.
Πηγές
Κατηγορία:Μακεδονικός Αγώνας Κατηγορία:Έλληνες δημοσιογράφοι Κατηγορία:Έλληνες θεατρικοί συγγραφείς
Πέργκολα
εναλλ.=A open-topped passageway of brick pillars and wooden beams with roses growing around in a garden setting under a blue sky with fluffy clouds|μικρογραφία| Aπλή πέργκολα σε κήπο στο Λονδίνο. μικρογραφία|Πέργκολα που καλύπτεται από αναρριχώμενο φυτό σε μια ιδιωτική κατοικία. μικρογραφία|Διαφορετικός τύπος πέργκολας. Η πέργκολα (αγγλ.  pergola, ιταλ. pergolato) είναι εξωτερική κατασκευή που προσφέρει στους χρήστες προστασία από τον ήλιο και τον άνεμο και συνήθως απαντάται σε εξώστες, κήπους, μπαλκόνια, παραθεριστικές κατοικίες αλλά επίσης και σε δημόσιους χώρους και χώρους αναψυχής λ.χ. εστιατόρια, μπαρ, πισίνες, παραδοσιακές ταβέρνες, καθώς επίσης και σε ξενοδοχεία, αίθρια, εμπορικά κέντρα και αλλού.
Γενικά
Ως "τύπος - κιόσκι", η πέργκολα μπορεί επίσης να αποτελεί επέκταση ενός κτιρίου, ή να χρησιμεύει για προστασία σε μια ανοιχτή βεράντα, ή να αποτελεί τη σύνδεση μεταξύ δύο περιπτέρων.
Περιγραφή
αριστερά|μικρογραφία|Πέργκολα σκίασης που καλύπτεται από [[Μπουκαμβίλια|μπουκαμβίλιες.]] δεξιά|μικρογραφία|Πέργκολα σαν μία «πράσινη σήραγγα» στην [[Αυστρία.]] αριστερά|μικρογραφία| Πέργκολα σε εξοχική κατοικία, καλυμμένη από αμπέλι.
Η πέργκολα σχηματίζει μια σκιασμένη διάβαση πεζών, διάδρομο ή καθιστικό, συνήθως δομείται από κατακόρυφους στύλους ή κολόνες που υποστηρίζουν εγκάρσια δοκάρια και ένα ανθεκτικό ανοιχτό πλέγμα, συχνά πάνω στα οποία φύονται αναρριχώμενα φυτά ή αμπέλι. Ορισμένες φορές και από κλειστό πλέγμα, λ.χ. όταν σκεπάζεται από πανιά, καλάμια, μακούτι, ή άλλα φυτά, από ξύλινες σανίδες ή πλεξιγκλάς).
Οι ανεξάρτητες πέργκολες, αυτές που δεν συνδέονται με μια οικία ή άλλη δομή, παρέχουν χώρο καθιστικού που παρέχει έτσι αερισμό και σκίαση, αλλά προσφέρει και προστασία από το δυνατό, έντονο καλοκαιρινό ηλιακό φως. Οι πέργκολες βοηθούν επίσης στα αναρριχητικά φυτά ώστε να αναπτυχθούν.
Ιστορικό
αριστερά|μικρογραφία| Αλέα με πέργκολα καλυμμένη με αμπέλι στο κέντρο του [[Κοιλάνι|χωριού Κοιλάνι, στην Κύπρο.]] δεξιά|μικρογραφία| Μοντέρνα πέργκολα από ατσάλινο πλαίσιο. δεξιά|μικρογραφία| Σύγχρονη πέργκολα σε εξωτερικό χώρο στην Ισπανία. Η προέλευση της λέξης είναι λατινική, από τη λέξη pergula, που σημαίνει ως ένα προεξέχον γείσο. Ο αγγλικός όρος είναι λέξη-δάνειο από τα ιταλικά. Αναφέρθηκε σε ένα ιταλικό πλαίσιο το 1645 από τον John Evelyn στο μοναστήρι του Trinità dei Monti στη Ρώμη.
Σύγχρονες πέργκολες
Τα μοντέρνα υλικά για την πέργκολα, όπως επικολλητή ξυλεία, υαλοβάμβακας, αλουμίνιο και χλωριωμένο πολυβινυλοχλωρίδιο (PVC) προτιμούνται, ωστόσο, παραδοσιακές πέργκολες γίνονται και από τούβλα ή πέτρες, κοντά στην ύπαιθρο.
Οι ξύλινες πέργκολες κατασκευάζονται είτε από είδη ξύλου ανθεκτικά στις καιρικές συνθήκες, όπως η τούγια (Thuja plicata) ή η σεκόγια (Sequoia sempervirens), καθώς επίσης και δρυς, καστανιά και δασική πεύκη ή ψευδοτσούγκα. Συχνά, είναι βαμμένα για προστασία, ή είναι επεξεργασμένο με συντηρητικά κατάλληλα για εξωτερική χρήση.
Για λιγότερη συντήρηση, και ως εναλλακτική λύση, και αντί για ξύλο, χρησιμοποιούνται συχνότερα αλουμίνιο και PVC. Αυτά τα υλικά δεν απαιτούν ετήσια βαφή ή συντήρηση όπως ξύλινη πέργκολα, και η κατασκευή τους μπορεί να τα κάνει ακόμα πιο ισχυρά και πιο ανθεκτικά, σε σύγκριση με την ξύλινη πέργκολα. Ωστόσο, η ξύλινη πέργκολα υπερέχει σε ομορφιά και σε φυσική αισθητική.
Παραπομπές
Κατηγορία:Αρχιτεκτονική Κατηγορία:Ξύλο
Κύπελλο Γ΄ Εθνικής 2016-17
Το Κύπελλο Γ΄ Εθνικής ποδοσφαίρου ήταν μία διοργάνωση που ξεκίνησε τη σεζόν 2013-14, παρόμοια με την αντίστοιχη του Κυπέλλου Ελλάδος, στην οποία συμμετείχαν μόνο οι ομάδες της Γ΄ Εθνικής ερασιτεχνικής κατηγορίας. Ο νικητής της διοργάνωσης στη συνέχεια αντιμετώπισε το νικητή του Κυπέλλου Ερασιτεχνών 2016–17 για το Σούπερ Καπ Ερασιτεχνών Ελλάδος.
Α' φάση
Συμμετέχουν οι 58 ομάδες της Γ΄ Εθνικής σε 4 όμιλους, αναμετρώμενοι σε μονούς αγώνες. Οι ισόπαλοι αγώνες οδηγούνταν σε ημίωρη παράταση και σε περίπτωση νέας ισοπαλίας ο νικητής κρινόταν στα πέναλτι.
Ημιτελική Φάση
Οι τέσσερις νικήτριες των ομίλων, που προκρίθηκαν στην ημιτελική φάση, αγωνίστηκαν σε νοκ άουτ αγώνες στην έδρα της ομάδας που ευνοήθηκε από την κλήρωση.
Τελικός
Ο τελικός διεξήχθη στο Γήπεδο Παναιτωλικού στο Αγρίνιο στις 28 Μαΐου 2017.
Εξωτερικοί σύνδεσμοι
Κατηγορία:Εγχώρια ποδοσφαιρικά κύπελλα 2016-2017 Κατηγορία:Ποδοσφαιρικές διοργανώσεις Ελλάδας
Ναός της Κάρνι Μάτα
Ο ινδουιστικός ναός Κάρνι Μάτα γνωστός και ως ο ναός των ποντικιών βρίσκεται στην πόλη Δεσχνόκ, 30 χιλιόμετρα νοτίως της πόλης Μπικάνερ στο κρατίδιο του Ράτζασταν στην Ινδία. Ο ναός αυτό έχει την ιδιαιτερότητα ότι κατοικείται από χιλιάδες ποντίκια, τα οποία θεωρούνται ιερά. Η Κάρνι Μάτα από την οποία έχει ονομαστεί ο ναός, ήταν μια γυναίκα η οποία θεωρούνταν, την εποχή που έζησε, (14ος αιώνας ) μετενσάρκωση της ινδουιστικής θεάς "Ντρούγκα". Ο ναός χτίστηκε στις αρχές του 20ού αιώνα από τον Μαχαραγιά Γκάνγκα Σινγκ.
Σύμφωνα με την θρησκευτική παράδοση τα ποντίκια είναι ενσαρκώσεις νεκρών απογόνων της "μητέρας θεότητας" Κάρνι Μάτα. Σύμφωνα με τον θρύλο ο υιός της Κάρνι Μάτα πνίγηκε σε ένα νερόλακκο και στην συνέχεια η Κάρνι Μάτα δοκίμασε να επηρεάσει τον Θεό του θανάτου "Γιάμα" ο οποίος την ενημέρωσε ότι νεκρός υιός της ήδη μετενσαρκώθηκε ως ποντικός. Στην συνέχεια η Κάρνι Μάτα ζήτησε όλοι οι άρρενες απόγονοί της να μετενσαρκώνονται ως ποντίκια στο ναό. Στην συνέχεια η παράδοση θέλει τα ποντίκια να μετενσαρκώνονται σε υπηρέτες του ναού και με αυτό το τρόπο οι ιερείς και τα ποντίκια του ναού έχουν οικογενειακή σχέση.
Ο ποντικός στον ινδουισμό θεωρείται το ζώο "μεταφορέας" της θεότητας Γκανέσα (Ο Γκανέσα είναι μαι ινδουιστική θεότητα η οποία φέρει ως κεφαλή ένα κεφάλι ελέφαντα). Ο Γκανέσα θεωρείται ο Θεός με την δύναμη για να υπερπηδά τα εμπόδια. Ο ποντικός συμβολίζει την "υπόγεια" δύναμη του Γκανέσα γιατί μπορεί να γλιστρά σε εσοχές και με αυτό το τρόπο να υπερπηδά τα εμπόδια. Τα ποντίκια ταΐζονται από τους πιστούς και ανάμεσα στα χιλιάδες μαύρα ποντίκια υπάρχουν και λίγα λευκά. Θεωρείται ένδειξη καλής τύχης εάν τύχει ένα λευκό ποντίκι περπατήσει πάνω από το πόδι ενός πιστού. Τα λευκά ποντίκια θεωρούνται ιδιαίτερα ιερά γιατί πιστεύεται ότι θα μετενσαρκωθούν μετά το θάνατο σε μορφή ινδουιστή ιερέα "Σάντου" ή κάποιου μυστικιστή ή ότι είναι η μετενσάρκωση της Κάρνι Μάτα ή συγγενών. Αν κάποιος κατά λάθος σκοτώσει πατώντας ένα ποντίκι η θρησκευτική παράδοση είναι τόσο ισχυρή ώστε θα πρέπει για εξιλέωση να φέρει ένα χρυσό ή ασημί ποντίκι στη θέση του νεκρού.
Η ύπαρξη ναού αφιερωμένο σε ποντίκια είναι σπάνιο και μοναδικό φαινόμενο. Σύμφωνα με μια θεωρία την οποία υποστηρίζει ο ιστορικός τέχνης Τζορτζ Μιτσέλ, η ιστορία αυτού του ναού συνδέεται με τους κυβερνήτες του Μπικάνερ. Πολλές φορές οι κυβερνήτες ψάχνουν τοπικές λατρείες για να βρεθεί μια γυναικεία-θεότητα προστάτης. Η γυναικείες θεότητες επηρεάζουν περισσότερο την ζωή του λαού (σε σχέση με τις ανδρικές θεότητες) και προτιμούνται. Σύμφωνα με την θεωρία αυτή δικαιολογείται ο λόγος για τον οποίο δημιουργήθηκε ο ναός αυτός.
Παραπομπές
Κατηγορία:Ινδουισμός Κατηγορία:Κτίρια και κατασκευές στην Ινδία
Ξενοκλής (αποσαφήνιση)
Με το όνομα Ξενοκλής φέρονταν στην αρχαιότητα τα ακόλουθα ιστορικά πρόσωπα:
Τσικλητήρας
Το ελληνικό επίθετο Τσικλητήρας μπορεί να αναφέρεται σε κάποιο από τα παρακάτω πρόσωπα:
Ελλάς Γουίνιπεγκ
Η Ελλάς Γουίνιπεγκ (αγγλικά: Hellas SC Winnipeg,) είναι ελληνοκαναδικός ποδοσφαιρικός σύλλογος που εδρεύει στην πόλη Γουίνιπεγκ της πολιτείας Μανιτόμπα του Καναδά. Iδρύθηκε to 1959 ως "Ολύμπιοι" (Olympians) και το 1975 έλαβε το όνομα "Ελλάς". Έχει χρώματα κυανόλευκα και το έμβλημά της θυμίζει την ελληνική σημαία.
Αγωνίζεται με επιτυχία στο πολιτειακό πρωτάθλημα της Μανιτόμπα (Manitoba Major Soccer League-MMSL), το οποίο αντιστοιχεί στο 5ο επίπεδο του καναδικού ποδοσφαιρικού συστήματος. Κατέκτησε το πρωτάθλημα το 2009. Το 2009 κατέκτησε, επίσης, το Τσάλεντζ Τρόφι Καναδά (The Challenge Trophy ή Canadian National Challenge Cup), μια από τις πιο παλιές ποδοσφαιρικές διοργανώσεις της Καναδικής Ομοσπονδίας (Canadian Soccer Association) που διεξάγεται από το 1913. Στον τελικό επικράτησε της Royal de Beauport με 1-0.
Τέλος, μετέχει τακτικά στο ετήσιο ποδοσφαιρικό τουρνουά ομογενειακών ομάδων (Hellenic Soccer Tournament), το οποίο κατέκτησε το 2007.
Ίδρυση - Οι "Ολύμπιοι"
Το 1959 ο Μπιλ Πάπας και η Μαίρη Κελέκη ίδρυσαν στο Γουίνιπεγκ την ποδοσφαιρική ομάδα "Ολύμπιοι" (Olympians). Από το 1961 την προεδρία των Ολυμπίων ανέλαβαν ο Τζον Σκούρας και ο Ευγένης Παπαδάκης. Οι Ολύμπιοι αγωνίστηκαν στο τοπικό πρωτάθλημα Γουίνιπεγκ (The Division Greater Winnipeg) ως το 1969 και στη συνέχεια εντάχθηκαν στην Κεντρική Λίγκα της Μανιτόμπα (Manitoba Central Soccer League-MCSL). Τότε ήταν που ανέλαβε μάνατζερ και προπονητής ο Τζον Σκούρας, ο οποίος ήταν η ψυχή της ομάδας ως το 1975.
Η μετονομασία σε "Ελλάς"
Το 1975 αποφασίστηκε η ομάδα να μετονομαστεί σε "Ελλάς" (Hellas Soccer Club) και με το νέο όνομα ξεκίνησε από την 4η κατηγορία της MCSL. Την ομάδα διοικούσαν οι Λίο Μίκος, Μπιλ Τσαμπούκος και Γκας Αγγελόπουλος μαζί με τον Τζον Σκούρα. Η Ελλάς προόδευε χρόνο με το χρόνο και έφτασε στην 1η κατηγορία του πρωταθλήματος Μανιτόμπα. Το 1981 ανέλαβαν τη διοίκηση οι Μπιλ Σαΐτης, Τζορτζ Μιχαλόπουλος, Πηλέας Οικονόμου και Γκας Αγγελόπουλος, οι οποίοι παρέμειναν ως το 1988.
Το 1988 ανέλαβαν ο Νικ Παπαδόπουλος με τον Τζόρτζ Υφαντή, ο οποίος ήταν ταυτόχρονα παίκτης και προπονητής. Ο σύλλογος παρέμεινε στην 1η κατηγορία ως το 1994. Τότε κατέκτησε τον τίτλο και ανέβηκε στην Ανώτερη Kατηγορία (Premier Division). Από τη χρονιά αυτή και για τα δέκα επόμενα χρόνια πρόεδρος έγινε ο Τζον Βαγιανός με αντιπρόεδρο τον Πηλέα Οικονόμου, οι οποίοι από το 1996 και για αρκετές σεζόν ενέταξαν την ομάδα στην "Molson Super Soccer Alliance", μια ημιεπαγγελματική λίγκα.
Στην Ανώτερη κατηγορία
Πρόεδρος της ομάδας παραμένει ο Τζορτζ Υφαντής και προπονητής ο Κώστας Βάιλας. Η ομάδα συνεχίζει να υποστηρίζεται από την ελληνική κοινότητα του Γουίνιπεγκ, η οποία θεωρεί πως ο σύλλογος αποτελεί ένα σημαντικό κρίκο που συνδέει τη νεολαία με τις ελληνικές της ρίζες, προωθεί την ελληνική κουλτούρα και ατνιπροσωπεύει την ισχυρή ελληνική παράδοση στο Γουίνιπεγκ. Στο ρόστερ της υπάρχουν αρκετοί παίκτες ελληνικής καταγωγής, όπως οι: Τζ. Καστελάνος, Μπιλ Οικονόμου, Δημ. Υφαντής, Γιάννης Τσαλατσίδης, Θεόδωρος Συμεωνίδης.
Ιστορικό διάγραμμα
Η πορεία της ομάδας και τα πρωταθλήματα που έχει συμμετάσχει έχουν ως εξής:
Εξωτερικοί σύνδεσμοι
Κατηγορία:Ελληνικοί αθλητικοί σύλλογοι Καναδά Κατηγορία:Ιδρύσεις αθλητικών συλλόγων το 1959 Κατηγορία:Ποδοσφαιρικές ομάδες Καναδά
Χάος (ταινία 1984)
Χάος (πρωτότυπος τίτλος: Kaos) είναι ιταλική ταινία των αδερφών Ταβιάνι, η οποία βγήκε στις κινηματογραφικές αίθουσες το 1984. Πρόκειται για σπονδυλωτή ταινία, το σενάριο της οποίας βασίστηκε σε διηγήματα του Λουίτζι Πιραντέλο.
Παραπομπές
Κατηγορία:Ιταλικές ταινίες Κατηγορία:Ταινίες του 1984 Κατηγορία:Ιταλικές δραματικές ταινίες Κατηγορία:Ιταλόφωνες ταινίες Κατηγορία:Ταινίες σε σκηνοθεσία αδερφών Ταβιάνι Κατηγορία:Ταινίες βασισμένες σε πολλά έργα Κατηγορία:Σπονδυλωτές ταινίες
Πανελλήνιο πρωτάθλημα ποδοσφαίρου ανδρών 1948-1949
Στο Πανελλήνιο πρωτάθλημα 1948-49 μετείχαν οι πρωταθλητές των τριών ιδρυτικών Ενώσεων της ΕΠΟ: Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας. Πρωταθλητής αναδείχθηκε ο Παναθηναϊκός, λόγω καλύτερου συντελεστή τερμάτων από τον Ολυμπιακό.
Πρωτάθλημα ΕΠΣ Μακεδονίας
* Ο Άρης προκρίνεται λόγω καλύτερης διαφοράς τερμάτων.
Τελική φάση
* Ο Παναθηναϊκός πρωταθλητής λόγω καλύτερου συντελεστή τερμάτων. ** Ο αγώνας διακόπηκε στο 74' (2-0 υπέρ του Παναθηναϊκού) εις βάρος του Άρη και κατοχυρώθηκε με 2-0 στον Παναθηναϊκό. Από τον Άρη αφαιρέθηκε ο βαθμός της ήττας. *** Ο αγώνας διακόπηκε στο 80' (1-0 υπέρ του Ολυμπιακού) εις βάρος του Παναθηναϊκού και κατοχυρώθηκε με 2-0 στον Ολυμπιακό. Από τον Παναθηναϊκό αφαιρέθηκε ο βαθμός της ήττας.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 1948-1949 Κατηγορία:Πανελλήνιο πρωτάθλημα ποδοσφαίρου
Σμηναγός
Ο Σμηναγός (Σγος) είναι Αξιωματικός (OF-2) της Ελληνικής Πολεμικής Αεροπορίας, ανώτερος του υποσμηναγού και κατώτερος του επισμηναγού. Οι αντίστοιχοι βαθμοί στον Ελληνικό Στρατό Ξηράς είναι ο Λοχαγός και στο Ελληνικό Πολεμικό Ναυτικό - Λιμενικό Σώμα ο Υποπλοίαρχος.
Διοίκηση Σμήνους
Κατά κανόνα, Σμηναγός είναι ο αρχηγός του Σμήνους, γεγονός που υποδηλώνεται και από τη σύνθεση της λέξης.
Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία αποδίδεται με τον όρο Flight-Lieutenant, στις δε ΗΠΑ και Καναδά καλείται Captain δηλ. όπως και ο Λοχαγός του Στρατού Ξηράς.
Διακριτικό
Το διακριτικό του Σμηναγού στην Ελληνική Πολεμική Αεροπορία είναι τρεις γαλάζιες λωρίδες (δύο φαρδιές και μία λεπτή) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.
Εξωτερικοί σύνδεσμοι
Κατηγορία:Στρατιωτικοί βαθμοί
Nissan Micra
Ιαπωνία
Ειδικότερα στην ιαπωνική αγορά, το Nissan Micra αντικατέστησε το εγχώριο Nissan Cherry, που ήταν διαθέσιμο αποκλειστικό στις αντιπροσωπείες «Nissan Cherry Store» έως το 1999, όταν το δίκτυο «Cherry» συγχωνεύτηκε με το «Nissan Red Stage» έως το 2003. Αρχικά, πριν ξεκινήσει η Nissan να πουλάει supermini αυτοκίνητα άλλων ιαπωνικών εταιρειών με αλλαγμένο το εταιρικό σήμα, το Micra / March ήταν το μικρότερο μοντέλο στην παλέτα της Nissan και δεν ήταν διαθέσιμο σε άλλα δίκτυα ιαπωνικών αντιπροσωπειών της Nissan.
Διακρίσεις
Η δεύτερη γενιά του Nissan Micra, που κυκλοφόρησε στην αγορά το 1992, κέρδισε τον τίτλο του Αυτοκινήτου της Χρονιάς (ευρωπαϊκά βραβεία) για το 1993. Έγινε έτσι το πρώτο στην ιστορία ιαπωνικό αυτοκίνητο που κέρδισε αυτό τον τίτλο.
Εξωτερικοί σύνδεσμοι
Micra Κατηγορία:Αυτοκίνητα πόλης Κατηγορία:Αυτοκίνητα ράλλυ
Ξενόκλεια
Η Ξενόκλεια ήταν μυθική ιέρεια στο Μαντείο των Δελφών, που συνδέθηκε με τους μύθους του Ηρακλή.
Τότε ο Ηρακλής απείλησε πως αν δεν λάβει χρησμούς θα εισερχόταν εντός του άβατου και θα αποσπούσε τον τρίποδα τον οποίο και στη συνέχεια θα παραλάμβανε. Τελικά προ αυτών των απειλών η Ξενόκλεια αναγκάσθηκε να δώσει τον χρησμό που ζητούσε ο Ηρακλής διασώζοντας έτσι τη θέση της και την ισχύ του Μαντείου.
Εξυπακούεται ότι ο μύθος αυτός αποκαλύπτει την δύναμη των εκάστοτε ισχυρών ακόμα και σε θέματα ηθικής τάξης που παρατηρούταν από τους μυθικούς χρόνους και περισσότερο στους ιστορικούς και που συνεχίζει ν΄ απαντάται μέχρι και στη σύγχρονη εποχή.
Πηγές
Κατηγορία:Μαντείο των Δελφών
Ιερός Ναός του Ελκόμενου Χριστού
Ο Ιερός Ναός του Ελκόμενου Χριστού είναι ναός της Μεσοβυζαντινής περιόδου, στη Μονεμβασιά. Σε παρεκκλήσι του ναού βρίσκεται η εικόνα του Ελκόμενου Χριστού, του 14ου αιώνα.
Ο ναός γιορτάζει κάθε χρόνο τη Μεγάλη Πέμπτη ενώ στις 23 Μαΐου εορτάζεται η επιστροφή της εικόνας του Ελκόμενου Χριστού, που είχε κλαπεί το 1979.
Ιστορία του ναού και της εικόνας του Ελκόμενου Χριστού
Ο Ναός του Ελκόμενου Χριστού χτίστηκε τον 6ο ή 7ο αιώνα η μορφή που έχει σήμερα όμως διαμορφώθηκε σταδιακά τους επόμενους αιώνες. Αρχικά ήταν τρίκλιτη ξυλόστεγη βασιλική με νάρθηκα. Τον 11ο αιώνα προστέθηκαν οι αψίδες της πρόθεσης και του διακονικού. Το 1520 έγινε επισκευές στο ναό με χρήματα που έδωσε ο καθολικός αρχιεπίσκοπος Αρσένιος. Δεκαοκτώ χρόνια αργότερα με χρήματα που δώρισε ο κόμης Κορίνθου, δικαιοφύλακας Γεώργιος Κουγκύδας, αντικαταστάθηκαν οι κίονες με πεσσούς, προκειμένου να στηριχθούν οι καμάρες που κτίστηκαν στη θέση της παλαιάς ξύλινης στέγης. Το 1697 κατασκευάστηκαν ο εξωνάρθηκας, το παρεκκλήσι στη νότια πλευρά και ο τρούλος στο μέσο του ναού. Ο ναός καταστράφηκε από Τουρκοαλβανούς κατά την επανάσταση του 1770. Τα επόμενα χρόνια έγιναν επανειλημμένως επισκευές στο ναό και χτίστηκε το κωδωνοστάσιο του. Το 1901 κατασκευάστηκε το μαρμάρινο τέμπλο της εκκλησίας, από τον Τήνιο Γεώργιο Καπαριά.
Στο Ναό του Ελκόμενου Χριστού, και ειδικότερα στο παρεκκλήσι του Αγίου Ιωάννη, βρίσκεται η εικόνα του Ελκόμενου Χριστού. Η εικόνα είχε κλαπεί το 1979. Ο δράστης εκτός από τη συγκεκριμένη εικόνα (που τότε η αξία της υπολογιζόταν σε 100.000.000 δρχ) είχε κλέψει και άλλες περίπου 35 εικόνες. Μετέφερε τα κλοπιμαία στην Αθήνα και προσπάθησε να τα πουλήσει. Έγινε όμως αντιληπτός από την Ασφάλεια Αθηνών και τελικά συνελήφθη όταν άντρας της Ασφάλειας εμφανίστηκε ως αγοραστής. Αφού η εικόνα αποκαταστάθηκε, καθώς ο κλέφτης την είχε κόψει σε τρία κομμάτια, μεταφέρθηκε στο Βυζαντινό Μουσείο Αθηνών όπου φυλασσόταν μέχρι το 2011 οπότε επιστράφηκε στο Ναό του Ελκόμενου Χριστού, στη Μονεμβασιά. Στο ναό βρίσκονται και άλλα έργα του 17ου και 18ου αιώνα.
Παραπομπές
Κατηγορία:Βυζαντινές εκκλησίες στην Ελλάδα Κατηγορία:Χριστιανικοί ναοί στην περιφέρεια Πελοποννήσου
Κύπελλο Κύπρου ποδοσφαίρου ανδρών 1934-35
Το Κύπελλο Κύπρου 1934-35 ήταν η 1η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1934-35. Νικήτρια ήταν η Ένωσις Νέων Τραστ για πρώτη φορά στην ιστορία της.
Σύστημα διεξαγωγής
Στο κύπελλο Κύπρου 1934-35 συμμετείχαν οι 8 ομάδες του πρωταθλήματος Α΄ κατηγορίας 1934-35. Το κύπελλο διεξήχθη πριν από την έναρξη του πρωταθλήματος. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Προημιτελικά
Οι αγώνες της προημιτελικής φάσης έγιναν στις 4 Νοεμβρίου 1934.
Ημιτελικά
Η ημιτελική φάση πραγματοποιήθηκε στις 11 Νοεμβρίου 1934.
Τελικός
Στον τελικό προκρίθηκαν η Ένωσις Νέων Τραστ και ο ΑΠΟΕΛ. Ο πρώτος τελικός διεξήχθη στις 18 Νοεμβρίου 1934 στο Παλιό Γ.Σ.Π. (κοινή έδρα των δύο ομάδων) στη Λευκωσία. Το παιχνίδι έληξε ισόπαλο 0-0. Για το λόγο αυτό διεξήχθη επαναληπτικός στις 25 Νοεμβρίου 1934 στο ίδιο γήπεδο. Νικήτρια ήταν η Ένωσις Νέων Τραστ με σκορ 1-0.
Διαιτητής: Άλφρεντ Κιγκ
Τραστ (Μάλλιος Γκάλιτς): Κώστας Καλησπέρας, Τάκης Κουλουμάς, Χαμπής Φιλίππου, Νίκος Ιωνίδης, Μάλλιος Γκάλιτς, Βότσης Χριστοδουλίδης, Τάκης Τσίγκης, Φένεκ Βενσάν, Λουτέρ Σαλακιάν, Ανδρέας Χαραλάμπους «Θαλασσινός», Νίκος Τήλλυρος
ΑΠΟΕΛ (Γιόζεφ Κιούνσλερ): Κωστής Κυρίου, Άγγελος Χατζηιωσήφ, Βρασίδας Κραμβής, Φυτής Νεοφυτίδης, Κόκης Ρωσσίδης, Μέμνων Κωνσταντινίδης «Ψύλλος», Γιώργος Αβρααμίδης «Μίρης», Διομήδης Συμεωνίδης, Σωκράτης Γαβριηλίδης, Πάμπος Αβρααμίδης, Μιχαλάκης Κωνσταντινίδης
Τραστ (Μάλλιος Γκάλιτς): Κώστας Καλησπέρας, Τάκης Κουλουμάς, Χαμπής Φιλίππου, Νίκος Ιωνίδης, Μάλλιος Γκάλιτς, Βότσης Χριστοδουλίδης, Τάκης Τσίγκης, Φένεκ Βενσάν, Αράμ Τσατιρτσιάν, Ακόπ Τσατιρτσιάν, Νίκος Τήλλυρος
Σκόρερ: 55΄ 1-0 Τάκης Τσίγκης
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1934-1935
Σβιατοσλάβ Ρίχτερ
thumb|300px|Σβιατοσλάβ Ρίχτερ Ο Σβιατοσλάβ Τεοφίλοβιτς Ρίχτερ (ρώσικα: Святослав Теофилович Рихтер, ουκρανικά: Святосла́в Теофі́лович Рі́хтер, προφορά [svʲɪtɐsˈlaf tʲɪɐˈfʲiləvʲɪtɕ ˈrʲixtər], 20 Μαρτίου 1915 - 1 Αυγούστου 1997) ήταν Σοβιετικός πιανίστας, ευρέως αναγνωρισμένος ως ένας από τους μεγαλύτερους πιανίστες του 20ού αιώνα. Ήταν γνωστός για το βάθος της ερμηνείας του, τη βιρτουόζικη τεχνική του και το τεράστιο ρεπερτόριό του.
Βιογραφία
Ο Ρίχτερ γεννήθηκε στο Ζίτομιρ της Ρωσικής Αυτοκρατορίας (σήμερα στην Ουκρανία) από Γερμανό πατέρα και Ρωσίδα μητέρα. Μεγάλωσε στην Οδησσό, και παρόλο που ο πατέρας του, που ήταν πιανίστας και οργανίστας, και ένας Τσέχος αρπίστας μαθητής του, τού παρείχαν τη βασική του εκπαίδευση, ήταν εν γένει αυτοδίδακτος. Ακόμα και σε πρόωρη ηλικία ήταν εξαιρετικός στο παίξιμο πρίμα βίστα και συχνά εξασκούνταν με τοπικούς θιάσους όπερας και μπαλέτου. Σε ηλικία 15 ετών ξεκίνησε να δουλεύει στο Θέατρο Όπερας και Μπαλέτου της Οδησσού συνοδεύοντας στο πιάνο τις πρόβες.